A nyári gumikat célszerű leszerelni, ha a hőmérséklet tartósan 7 Celsius fok alá esik. Ahhoz, hogy az abroncs a tárolás alatt is megőrizze az épségét, nem mindegy, hogyan kerül tárolásra. Mielőtt eltesszük télire, érdemes alaposan megtisztítani, ezt követően pedig feliratozni, hogy tudjuk, előző szezonban hol helyezkedett el az adott gumi. Ha felnire szerelten tesszük el télire, akkor fektetve, vagy felfüggesztve tárolhatjuk, lehetőleg 0,5 barral nagyobb nyomáson, mint ami az előírás. Felni nélkül viszont állítva kell tárolni az abroncsokat, és havonta egyszer megforgatni.